|  |  |  |
| --- | --- | --- |
| 1 9 7 6  2 0 1 4 |  | 141.szám2014. ***április*** |
| Abonyi Horgász  Egyesület |

M E G H Í V Ó V E R S E N Y E K R E

2014. május 11-én **III. Török Károly Egyesületi Horgászverseny** kerül megrendezésre

**Program:** 7.00 – 7.30-ig gyülekezés, helysorsolás, helyfoglalás

7.30 – 7.50-ig felkészülés a versenyre

7.50 – 8.00-ig beetetés

8.00 – 11.00-ig verseny

11.00 –11.30-ig mérlegelés

11.30-kor eredményhirdetés

A versenyt három kategóriában rendezzük: I. 18 év feletti felnőttek /nők is/

II. 14-18 év közötti ifik,

III. 14 év alatti gyerekek.

A nevezési díj egységesen 1 000.-Ft. A gyerekeknek nem kell nevezési díjat fizetni.

Felszerelés: Felnőttek és ifi-k 1 bot, maximum 2 db. horog. Gyermek: 1 bot, 1 szem horog, úszós készség.

Élvetartó szák és horogszabadító, mindenkinek kötelező.

**A verseny idejére a versenyzők kivételével az összes tóra horgászati tilalom lesz.** Csónakból horgászni tilos, kivéve ha stégnek használják. Külső segítség nem vehető igénybe.

A horgászhelyek sorolással kerülnek kiadásra.

Értékelés: Minden gramm hal 1 pont. A mérlegelés a kisorsolt horgászhelyen történik. Az etetés az első dudaszóra, a verseny a második dudaszóra kezdődik, és dudaszóra fejeződik be. **A versenyben fogott halat, mérlegelés után vissza kell engedni vagy az éves és heti kvóta terhére elvihető!**

A győzteseknek értékes nyereményeket, kupát és oklevelet biztosítunk.

A verseny **minimum 20 fő felnőtt** regisztrálása esetében kerül megrendezésre. A regisztráció és nevezési díjak befizetése a napijegy árusító helyeken (mindkét horgászbolt illetve a Hary Söröző) történik legkésőbb 2014.május 3-a 16. óráig. A gyermekversenyzők regisztrálása is kötelező.

A verseny megrendezéséhez támogatói adományokat szívesen fogadunk!

**Gyermeknapi horgászverseny és családi nap**

2014. május 25-én / vasárnap/ kerül megrendezésre.

**Program:** 8.30 – 9.30 - ig köszöntő, gyülekezés, helyfoglalás

9.30 – 9.50 – ig felkészülés a versenyre

9.50 – 10.00 - ig beetetés

10.00 – 12.00 – ig verseny

12.00-kor eredményhirdetés

Nevezési díj nincs, részt vehetnek azok a gyermekek is, akik nem rendelkeznek horgászengedéllyel (6-14 éves korosztály). Kifogott hal nem vihető el.

Felszerelés: Gyermek: 1 bot, 1 szem horog, úszós készség.

Élvetartó szák és horogszabadító, mindenkinek kötelező.

**A gyermekek a tó területén csak szülői felügyelettel tartózkodhatnak!**

Értékelés: Minden gramm hal 1 pont. A mérlegelés a horgászhelyen történik

Az etetés az első dudaszóra, a verseny a második dudaszóra kezdődik, és dudaszóra fejeződik be. **A versenyben fogott halat, mérlegelés után vissza kell engedni!**

**A verseny idején a kijelölt partszakaszokon csak a benevezett gyermekhorgászok tartózkodhatnak. A partszakaszok kijelölése a Vezetőség hatásköre.**

A regisztráció ***Csibrány István versenyfelelősnél*** (06-70-514-3307 vagy 06-30-938- 9722) illetve ***Mészáros Róbert ifjúsági felelősnél*** (06-30-467-9493) lehetséges, legkésőbb **2014. május 16-a 16. óráig**.

Ezen kívül még meglepetés programok is lesznek.

Minden résztvevő emléklapot és egy csekély ajándékot fog kapni.

A verseny után további programok és rendezvények várnak a gyermekekre és a velük kilátogató szülőkre. Szeretnénk, hogy ezen a napon egy kicsit megismernék a horgásztavainkat, ismerkednének a horgászat rejtelmeivel és egy kis kikapcsolódást biztosítunk a gyermekek és a szülék részére is.

A gyermeknapi rendezvényre az Abony Város Önkormányzatától 140 000 Ft támogatást kaptunk. A verseny megrendezéséhez további támogatói adományokat szívesen fogadunk!

H Í R E K – K Ö Z L E M É N Y E K

**Tagfelvétel**: 2014. április 06-án a következő tagok felvételi kérelmét fogadta el a Vezetőség: Enyedi Ferenc, Halasi Károly, Kocsis Zsolt István, Kovács Imre, Kácsor Tibor , Fehér Attila

**Fogási napló:** A Vezetőség értelmezés alapján a fogási naplókba fél kilógrammonként kell felvezetni a kifogott halak súlyát (1-1,5-2-2,5……..kg)

**Május 31 Ijászok rendezvénye:** Tájékoztatásul közöljük, hogy az Íjászoknak 2014. május 31-én országos rendezvényt szerveznek a tavainkra. A Nagynevelő és az I-es tó körül kerülnek kijelölésre a célok. A rendezvény napján horgászni lehet, de megkérünk minden horgásztársat, hogy legyen figyelemmel és alkalmazkodjon a rendezvényhez.

**II sorompó:** A Vezetőség döntése alapján nem kerül megnyitásra illetve nem adunk kulcsot a II. sorompó használatához.

**Felajánlás:** Örömmel tájékoztatok mindenkit, hogy Csibrány István felajánlása mellé érkeztem még adományok. Összesen 204 500 Ft gyűlt össze, melyből 2014.április 17-én 4 q egynyaras ponty kerül vizeinkbe telepítésre. Ezzel egy időben 5 q kétnyaras ponty kerül a II-III tóba.

2014. április16.

Abonyi Horgász Egyesület